open-index/open-wikipedia-markdown huggingface dataset:
Նիկոլաս Մարսիպար

**Նիկոլաս Մարսիպար Իդելսոն** () ֆուտբոլիստ,  Լա Լիգայի «Բարսելոնա» ակումբի պաշտպան: Իսպանիայում ծնված Մարսիպարը ներկայացրել է Արգենտինան երիտասարդական հավաքականում:

## Վաղ կյանք
Մարսիպարի ծնողները՝ Խավիերը և Մուրիելը, ծնվել են Արգենտինայի Սանտա Ֆե քաղաքում և 1999 թվականին գաղթել են Իսպանիա՝ հաստատվելով Բարսելոնա նահանգում։ Մարսիպարը ծնվել է 2008 թվականի փետրվարի 13-ին՝ իր երկվորյակ քրոջ՝ Պաուլայի հետ միասին, Բարսելոնայում։ Մեծանալով՝ նա երկրպագել է Արգենտինայի Պրիմերա Դիվիզիոնի «Ունիոն դե Սանտա Ֆե» թիմին, քանի որ դա այն ակումբն էր, որին երկրպագում էին նրա ծնողները։

Մանկուց նա նաև հետաքրքրվել է շախմատով՝ աչքի ընկնելով հինգ տարեկանում և մասնակցելով տեղական մրցաշարերի՝ իրենից երեք տարով մեծ խաղացողների դեմ։

## Ակումբային կարիերա
Վեց տարեկանում Մարսիպարը միացավ Սան Կուգատ դել Վալյեսում գտնվող տեղական «Սանտ Կուգատ» թիմին և երեք տարի անցկացրեց, նախքան Լա Լիգայի «Բարսելոնա» ակումբի ուշադրությունը գրավելը։ Նա մասնակցեց ակումբի երեքամսյա փորձաշրջանի «Լա Մասիա» ակադեմիայում, նախքան 2018 թվականի մարտին նրան առաջարկվեց տեղ 2018–19 մրցաշրջանում խաղալու համար։

## Միջազգային կարիերա
Մարսիպարը կարող է ներկայացնել Իսպանիան և Արգենտինան միջազգային մակարդակով։ Նա հրավիրվել է Արգենտինայի մինչև 15 տարեկանների հավաքական 2022 թվականի հուլիսին։ Նա կրկին հրավիրվել է հավաքական 2024 թվականին՝ 2023 թվականի Հարավային Ամերիկայի մինչև 15 տարեկանների առաջնությանը նախապատրաստվելուց առաջ, մասնակցելով երկու ընկերական խաղի՝ մրցաշարին նախապատրաստվելու համար։

## Ծանոթագրություններ

 
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Վիկտոր Բարբերա

**Վիկտոր Բարբերա Ռոմերո** (, ), իսպանացի ֆուտբոլիստ, «Բարսելոնա Ատլետիկի» հարձակվող։

## Ակումբային կարիերա
Վիկտոր Բարբերան «Սան Գաբրիելի», «Դամի» և «Բարսելոնայի» սան է։ Նա իր նորամուտը նշեց «Բարսելոնա Ատլետիկի» կազմում «Ալկոյանոյի» դեմ խաղում։ Նա իր առաջին գոլը խփեց «Ատլետիկո Բալեարեսի» դեմ խաղում։ Նա ակումբի կազմում խաղաց 23 խաղ՝ խփելով 8 գոլ։

2023 թվականի հուլիսի 1-ին նա միացավ «Բրյուգգեին» որպես ազատ գործակալ։ Նա իր նորամուտը նշեց ակումբի կազմում «Լիրսե Կեմպեսոնենի» դեմ խաղում, որտեղ նա խփեց գոլ։ Նա իր նորամուտը նշեց «Բրյուգեի» կազմում 2023 թվականի նոյեմբերի 1-ին՝ «Բիրշոտի» դեմ Բելգիայի գավաթի խաղում։

## Կարիերան հավաքականում
Նա խաղացել է Իսպանիայի մինչև 19 տարեկանների հավաքականի կազմում Եվրոպայի առաջնությունում, որտեղ Վիկտոր Բարբերան դարձել է մրցաշարի լավագույն ռմբարկու՝ 3 խաղում խփելով 4 գոլ, Նա նաև ընդգրկվել է մրցաշարի լավագույն թիմում[։ Ընդհանուր առմամբ, նա Իսպանիայի մինչև 19 տարեկանների հավաքականի կազմում խաղացել է 16 խաղ՝ խփելով 8 գոլ։

## Խաղային ոճ
Բարբերան հմուտ խաղացող է տուգանային հրապարակում։ Ինտելեկտուալ խաղացող լինելով՝ նա հաճախ է մտնում պաշտպանության հետևից և ուժեղ ավարտող է։ Բարբերան արագ է և կարող է խաղալ եզրային պաշտպանների դիրքում, բայց նախընտրում է մնալ մրցակցի տուգանային հրապարակում։ Նրա խաղաոճը համեմատվել է Ռոբերտ Լևանդովսկու խաղաոճի հետ։

## Ձեռքբերումներ
* ՈՒԵՖԱ-ի Եվրոպայի մինչև 19 տարեկանների առաջնության լավագույն ռմբարկու՝ 2023թ.
* Ընդգրկված է ՈՒԵՖԱ-ի Եվրոպայի մինչև 19 տարեկանների առաջնության մրցաշարի խորհրդանշական հավաքականում՝ 2023թ.

## Ծանոթագրություններ

 
Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Արոն Յաակոբիշվիլի

**Արոն Յաակոբիշվիլի** (, ) հունգարացի պրոֆեսիոնալ ֆուտբոլիստ, «Բարսելոնա Բ» ակումբի դարպասապահ։

## Վաղ կյանք
Յակոբիշվիլին ծնվել է Հունգարիաում՝ Բուդապեշտում, վրացի հրեա հորից։ Նրա հայրը ծնվել է Վրաստանում և ունի վրաց-իսրայելական կրկնակի քաղաքացիություն, իսկ մայրը հունգարուհի է։ Նրա ավագ եղբայրը՝ Անտալը, նույնպես ֆուտբոլիստ է և ներկայումս խաղում է իսպանական «Ժիրոնա» ակումբում։

## Ակումբային կարիերա
Յակոբիշվիլին միացել է տեղական «Բարատի Բյորլաբդա» թիմին վեց տարեկանում՝ 2012 թվականին, նախքան երկու տարի անց տեղափոխվելը «Անգյալֆյոլդի Սպորտիսկոլա»։ Նա մեկ մրցաշրջան անցկացրել է «ՄՏԿ Բուդապեշտում», նախքան 2017 թվականին Իսպանիա տեղափոխվելը, այն բանից հետո, երբ մայրը աշխատանքի էր ընդունվել Բարսելոնայում։ Իսպանիա ժամանելուց հետո նա կարճ ժամանակով խաղացել է սիրողական «Ատլետիկ Սանտ Ժյուստ» թիմում, նախքան հաջորդ տարի «Բարսելոնայի» հետ երեքօրյա փորձաշրջանի հրավիրվելը, միանալով ակումբին՝ մարզիչներին տպավորելուց հետո։

Բարսելոնայի «Լա Մասիա» ակադեմիայում առաջադիմելով՝ նա իր առաջին պրոֆեսիոնալ պայմանագիրը կնքեց ակումբի հետ 2022 թվականի փետրվարին։ Նույն թվականի մարտին նա մարզվեց Բարսելոնայի առաջին թիմի հետ։ 2023 թվականի հոկտեմբերի 11-ին անգլիական «The Guardian» թերթը նրան անվանեց 2006 թվականին ծնված աշխարհի լավագույն խաղացողներից մեկը։

Նա առաջին անգամ ընդգրկվել է ավագ թիմի խաղային օրվա հայտացուցակում 2023 թվականի նոյեմբերի 25-ին՝ «Ռայո Վալեկանո»-ի դեմ Լա Լիգայի խաղի համար։ Յակոբիշվիլին իր ավագ թիմի դեբյուտը նշեց «Բարսելոնա Ատլետիկ»-ի պահեստային թիմի կազմում Պրիմերա Ֆեդերասիոնի երրորդ դիվիզիոնի շրջանակներում 2024 թվականի սեպտեմբերի 27-ին՝ «Տարազոնա»-ի դեմ խաղում։

## Միջազզգային կարիերա
Յակոբիշվիլին ներկայացրել է Հունգարիան երիտասարդական միջազգային մակարդակում։ 2023 թվականի հունիսին իսրայելական սպորտային լրագրության Sport 5 կայքը հաղորդեց, որ Յակոբիշվիլին և նրա եղբայրը փորձում են ստանալ Իսրայելի քաղաքացիություն՝ երկիրը միջազգային մակարդակում ներկայացնելու համար։ Սակայն նրանց գործակալ Աթիլա Գեորգին հերքեց այս լուրերը՝ նշելով, որ եղբայրները հունգարացիներ են, և որ նրանք ցանկանում են ներկայացնել Հունգարիան միջազգային մակարդակում։

## Ծանոթագրություններ
Չժիխե Կիմ

**Չժիխե Կիմ** (, ), ամերիկացի երգչուհի, երգերի հեղինակ, դերասանուհի, տեսահոլովակների ռեժիսոր, երաժշտական պրոդյուսեր և ֆոտոմոդել:

## Վաղ տարիներ
Ջիհե Կիմը ծնվել է 1989 թվականի փետրվարի 7-ին Սեուլում, Հարավային Կորեա։ Դիվանագետի դուստր լինելով՝ նա մեծացել է Նիգերիայում և Շվեդիայում։ Սովորել է Էմորիի համալսարանում, որտեղից ստացել է քաղաքագիտության աստիճան։

## Կարիերա
Չժիխեն սկսել է իր կարիերան որպես մոդել՝ նկարահանվելով «Eileen Fisher» կանանց հագուստի բրենդի գովազդում:

Չժիխեն թողարկել է չորս երաժշտական ​​ալբոմ՝ «Իմ սիրտը փիղ է» (2007 թվական), «Էլվիսը դեռ կենդանի է» (2008 թվական), «Կրակ այրող անձրև» (2010 թվական) և «Քո պատրանքը» (2018 թվական): 2009 թվականին նա հիմնադրեց իր սեփական երաժշտական ​​լեյբլը և մուլտիմեդիա ընկերությունը՝ «Septem»-ը։ 2010 թվականին նա համագործակցեց դրամատուրգ և ռեժիսոր Ջոն Պատրիկ Շենլիի հետ՝ ստեղծելու «Կրակ այրող անձրև» ռոք օպերան՝ հիմնված իր համանուն կոնցեպտային ալբոմի վրա։

2012 թվականին Չժիխեն և Դեյվ Ստյուարտը ձայնագրեցին «Man to Man, Woman to Woman» երգը, որը այն ժամանակվա պետքարտուղար Հիլարի Քլինթոնը ընտրեց որպես 2012 թվականի «Hours Against Hate» արշավի գլխավոր երգ՝ ուղղված նախապաշարմունքների դեմ պայքարին: Չժիխեն և Ստյուարտը երգը կատարեցին հուլիսի 24-ին Լոնդոնում կայացած համերգի ժամանակ: 

2016-ից 2018 թվականներին Չժիխեն խաղացել է երկվորյակ քույրերի՝ Հանայի և Ջուն Սընի գլխավոր դերերը National Geographic-ի «Մարս» մինի-սերիալում։ 2018 թվականին նա մարմնավորել է Աննա Ֆանգի դերը «Գիշատիչ քաղաքների ժամանակագրությունը» ֆիլմում։

2021 թվականին Չժիխեն խաղացել է Բերրի Շնայդերի կերպարը HBO-ի «ժառանգները» հեռուստասերիալում, որի համար ստացել է «Արծաթե փետուր» մրցանակը և Կինոդերասանների գիլդիայի մրցանակ՝ դերասանական կազմի հետ միասին։

## Սկավառակագրություն
### Ստուդիական ալբոմներ

* «My Heart Is an Elephant» (2007)
* «Elvis Is Still Alive» (2008)
* «Fire Burning Rain» (2010)
* «Illusion of You» (2018)

### Թվային ալբոմներ
* «Fire Burning Rain»
* «My Heart Is An Elephant»
* «Elvis Is Still Alive»
* «Illusion Of You»
* Afterthough

## Ֆիլմագրություն
### Դերասանուհի

### Այլ

## Մրցանակներ և անվանակարգեր

## Ծանոթագրություններ

Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի երգչուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի երաժշտական պրոդյուսերներ
Դիանա Հալլեր

**Դիանա Հալլեր** (), խորվաթ մեցցո-սոպրանո ձայնով երգչուհի, ակտիվորեն հանդես է գալիս օպերաներում, օրիատորիաներում և մենահամերգներում։ Ըստ «Opernwelt» ամսագրի՝ նա ճանաչվել է «Տարվա երիտասարդ երգչուհի 2013 (Nachwuchssängerin des Jahres 2013)»։

Հալլերը ծնվել է Խորվաթիայի Ռիեկա քաղաքում՝ խորվաթական և իտալական ծագում ունեցող ընտանիքում։ Նա մեծացել է արվեստասերների ընտանիքում՝լինելով դաշնակահարուհի Էմիլիա Հալլերի ծոռնուհին, նկարչուհի Անթուն Հալլերի թոռնուհին և երաժիշտներ Ռոբերտո Հալլերի և իր կնոջ՝ Ինգրիդ Հալլերի զարմուհին։
## Ծանոթագրություններ

 
Կատեգորիա:Խորվաթ մեցցո-սոպրանոներ
Կիմ Ժունիենտ

**Ժոակիմ Ժունիենտ Կազանովա** (), իսպանացի ֆուտբոլիստ, «Բարսելոնա Ատլետիկ» ակումբի կիսապաշտպան։

## Ակումբային կարիերա
Ծնված լինելով Բալսարենիում (Բարսելոնա, Կատալոնիա), որպես երիտասարդ խաղացող, Ժունյենտը միացել է Խիմնաստիկ դե Մանրեզա ակումբի երիտասարդական ակադեմիային։ 2016 թվականին նա միացել է իսպանական Լա Լիգան ներկայացնող Բարսելոնա ակումբի երիտասարդական ակադեմիային։ Նա համարվում էր ակումբի ամենակարևոր խաղացողներից մեկը:

## Միջազգային կարիերա
Ժունիենտը ներկայացրել է Իսպանիան միջազգային երիտասարդական հավաքականում։ Նա խաղացել է Իսպանիայի մինչև 17 տարեկանների ֆուտբոլի հավաքականի կազմում 2023 թվականի ՖԻՖԱ-ի մինչև 17 տարեկանների աշխարհի առաջնությունում։

## Խաղային ոճը
Ժունիենտը հիմնականում հանդես է գալիս որպես կիսապաշտպան։ Նա հայտնի է իր փոխանցումային կարողություններով և խաղը կարդալու ունակությամբ։

## Անձնական կյանք
Ջունիենտի հայրը շախմատիստ է։

## Ձեռքբերումներ
### Իսպանիա Մ19
* ՈՒԵՖԱ-ի Եվրոպայի մինչև 19 տարեկանների առաջնության փոխչեմպիոն՝ 2025

## Ծանոթագրություններ

## Արտաքին հղումներ
*
 
Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Դիեգո Լոպես (ֆուտբոլիստ, 2002)

**Դիեգո Լոպես Նոգերոլ** (, ), իսպանացի ֆուտբոլիստ, «Վալենսիայի» հարձակվող։ Փարիզի 2024 թվականի Օլիմպիական խաղերի հաղթող։

## Ակումբային կարիերա
Լոպեսը Ֆիգեյրեդոյի, Խետոսի, Սպորտինգ Խիխոնի, Ռեալ Մադրիդի և Բարսելոնայի սան է։ 2021 թվականին խաղացողը պայմանագիր է կնքել Վալենսիայի հետ, որտեղ սկսել է խաղալ պահեստային թիմում։ 2022 թվականի օգոստոսի 29-ին, «Ատլետիկո Մադրիդի» դեմ խաղում, նա նշեց իր նորամուտը Լա Լիգայում։ 2023 թվականի մայիսի 21-ին Դիեգոն խփեց իր առաջին գոլը «Վալենսիայի» կազմում՝ «Ռեալ Մադրիդի» դեմ խաղում։

## Միջազգային կարիերա
2024 թվականին Լոպեսը ընդգրկվեց Իսպանիայի օլիմպիական հավաքականի՝ Փարիզում կայանալիք Օլիմպիական խաղերին մասնակցելու հայտում։ Մրցաշարում նա խաղաց Ուզբեկստանի, Դոմինիկյան Հանրապետության, Եգիպտոսի և Ճապոնիայի թիմերի դեմ։

## Ձեռքբերումներ
**Իսպանիա (Օլիմպիական)**
* Օլիմպիական խաղերի հաղթող՝ 2024

## Ծանոթագրություններ

 
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Բարսելոնայի ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իսպանիացի օլիմպիական չեմպիոններ
Կատեգորիա:Լա Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Սպորտինգ Խիխոնի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կարինա Ակսելսոն

**Կարինա, Սայն-Վիտգենշտեյն-Բերլեբուրգի իշխանուհի** (ի ծնե **Կարինա Ակսելսոն** ), ամերիկացի մանկական գրող՝ Սայն-Վիտգենշտեյն-Բերլեբուրգի յոթերորդ արքայազն Գուստավի կինը։

## Կենսագրություն
Ծնվել է 1968 թվականին օգուստոսի 5-ին Կալիֆոռնիայի Սանտա Կռուզե քաղաքում՝ շվեդական և մեքսիկական ծագում ունեցող ընտանիքում: Հայրը ինժինիեր-էլեկտրոնիկ է: Ունի նաև կրտսեր քույր և եղբայր:

Սանտա Կրուզում միջնակարգ կրթություն ստանալուց հետո տեղափոխվել է Նյու Յորք՝  նորաձևության բիզնեսով զբաղվելու համար:

Ավելի ուշ տեղափոխվել է Փարիզ, որտեղ սովորել է արվեստ: Նաև գրել ու նկարազարդել է իր առաջին ստեղծագործությունը՝ «Նայջել Հայդ պարկից» («Nigel of Hyde Park», 2004): Կարճ ժամանակ աշխատել է Ջոն Գալիանոյի հետ: Մոդելային բիզնեսում նրա փորձն ու Ագաթա Քրիստիի գրքերի հանդեպ կիրքը ոգեշնչել են նրան գրել «Մոդել քողի տակ» («Model Under Cover») պատանեկան դետեկտիվ գրքերի շարքը։

19 տարի հարաբերության մեջ է եղել արքայազն Գուստավ Սայն-Վիտգենշտեյն-Բերլեբուրգի հետ։ Համաձայն պապի՝ հինգերորդ արքայազն Սայն-Վիտգենշտեյն-Բերլեբուրգի կամքի՝ Գուստավը կկորցներ ժառանգելու իրավունքը, եթե ամուսնանար Կարինայի հետ մինչև Ռիչարդի՝ իր հոր մահը: Ռիչարդի մահից մի քանի տարի անց և ժառանգական դատավարության ավարտից հետո 2022 թվականի հունիսի 3-ին զույգը ամուսնացել է:  Ամուսինները ապրում են Գերմանիայի Բերլեբուրգ ամրոցում: 2023 թվականի ապրիլի 18-ին հայտարարել են, որ սպասում են երեխայի՝ փոխնակ մոր օգնությամբ:

## Մատենագիտություն
* Model Under Cover A Crime of Fashion. Usborne Publishing. 2014. ISBN 9781409563686.
* Model Under Cover: Stolen with Style. Usborne Publishing. September 2014. ISBN 978-1409563709.
* Model Under Cover: Deadly by Design. Usborne Publishing. June 2015. ISBN 978-1409590262.
* Nigel of Hyde Park. Assouline. 2004. ISBN 978-2843236143.
* Nigel von Hyde Park. Knesebeck. 2005. ISBN 978-3896602701.

## Ծանոթագրություններ


Կատեգորիա:21-րդ դարի ամերիկացի կին գրողներ
Կատեգորիա:21-րդ դարի կին գրողներ
Կատեգորիա:Ամերիկացի գրողներ
Կատեգորիա:Ամերիկացի կին վիպասաններ
Կատեգորիա:Ամերիկացի վիպասաններ
Կատեգորիա:Կին
Լորենցո Ռիվա

**Լորենցո Ռիվա** (, ), իտալացի նորաձևության դիզայներ։

## Կենսագրություն
Ռիվան ծնվել է Մոնցայում՝ մոդելուհու ընտանիքում։ Լորենցոն նորաձևության նկատմամբ հետաքրքրությունը ժառանգել էր մորից, որն ոճի մեծ երկրպագու էր և նույնիսկ ինքն էր կարում: Այն մասին, որ ուզում էր կարել գեղեցիկ զգեստեր, նա հայտնել է իր հարազատներին մանուկ հասակում, և խոսքից շատ արագ անցել է գործի։ Առաջին և ամենաթանկ հաճախորդները երիտասարդ դիզայների համար դարձել են երեք ավագ քույրերը։ Իր ամենասիրելի ստեղծագործությունը կարելի է համարել հարսանեկան զգեստը, որը նա տասնմեկ տարեկանում կարել է քույրերից մեկի համար։ Ռիվան իր առաջին ատելյեն բացել է հայրենի քաղաքում՝ ընդամենը տասնութ տարեկանում: Ռիվան շատ էմոցիանալ էր վերաբերվում իր գործին, նա զգացմունքներով էր խոսում այն մասին, որ ժամանակակից դիզայներները, որոնք ղեկավարում են հայտնի մոդայի տներ, իրականում ոչ թե կուտյուրեներ են, այլ պարզապես դիզայներներ, որոնք նույնիսկ չեն գիտակցում, թե ինչպես կարել իրենց սեփական էսքիզների համաձայն զգեստ»:

Նրա կարիերայում բեկում է տեղի ունեցել 1972 թվականին, երբ առաջին անգամ Ֆլորենցիայի Պալացցո Պիտտիում ներկայացրել է բարձր նորաձևության իր առաջին հավաքածուն։ Նա եղել է մի շարք նորաձևության տների գեղարվեստական ղեկավար, այդ թվում՝ Balenciaga։ Նա գործարկել է իր սեփական ապրանքանիշը 1991 թվականին և վաճառել այն 2012 թվականին, երբ  որպես ստեղծագործական ղեկավար սկսել է համագործակցել *Duomosei* հետ։ 2017 թվականին թողարկել է «L’Or by Lorenzo Riva» հավաքածուն։

Իր կարիերայի ընթացքում Ռիվան հագցրել է բազմաթիվ հայտնի մարդկանց, այդ թվում են՝ Ուիթնի Հյուսթոնը, Պենելոպե Կրուսը, Իվանա Թրամփը, Վիրնա Լիզիը, Իզաբելլա Ռոսսելլինիը, Էմմանուել Սենյեը։ Մահացել է Մոնցայում 2023 թվականի դեկտեմբերի 16-ին 85 տարեկանում:

## Ծանոթագրություններ


## Արտաքին հղումներ
* 

Կատեգորիա:Նորաձևության դիզայներներ
Անգույն Կոկա-Կոլա

**Անգույն Կոկա-Կոլա** , Կոկա-Կոլա ըմպելիքի անգույն տարբերակը, որը ստեղծվել է Խորհրդային Միության մարշալ Գեորգի Ժուկովի խնդրանքով։

## Պատմություն
[260 px|right|thumb|Ձախից՝ Էյզենհաուերը, Ժուկովը, [Բեռնարդ Լոու Մոնտգոմերի|Մոնտգոմերին և Տասինյին Բեռլինում կայացած հանդիպման ժամանակ, 1945 թվական հունիսի 5]]
Անգույն Կոկա-Կոլան արտադրվել է 1940-ական թվականներին՝ անձամբ Գեորգի Ժուկովի պատվերով։ Բնօրինակ շագանակագույն ըմպելիքը Ժուկովին ներկայացրել է Եվրոպայում դաշնակից ուժերի գերագույն հրամանատար Դուայթ Էյզենհաուերը, ով Կոկա-Կոլայի սիրահար էր։ Ժուկովը նույնպես այն հավանեց և որոշեց խնդրել ամերիկացիներին ստեղծել անգույն Կոկա-Կոլա, որպեսզի հասարակական վայրերում դրա օգտագործումը ԽՍՀՄ-ում չընկալվի որպես ամերիկյան իմպերիալիզմի խորհրդանիշի պաշտամունք։
Գեորգի Ժուկովն այս մասին հարցրեց դաշնակիցների կողմից օկուպացված Ավստրիայի ամերիկյան հատվածի հրամանատար գեներալ Մարկ Ուեյն Քլարկին, ով խնդրանքը փոխանցեց նախագահ Հարի Թրումանին։ Թրումանն, իր հերթին, կապ հաստատեց «Կոկա-Կոլա Էքսպորտ Քորփորեյշն»-ի խորհրդի նախագահ Ջեյմս Ֆարլիի հետ։ Ֆարլին Կոկա-Կոլայի տեխնիկական տնօրեն Միլադին Զարուբիցային, որը հարավսլավացի ներգաղթյալների որդի էր, հանձնարարեց Ժուկովի խնդրանքով Ավստրիայում այդպիսի ըմպելիքի շշալցման գործարան հիմնել։ Զարուբիցան գտավ քիմիկոսի, որը կարողացավ խմիչքից հեռացնել գույնը ՝ այդպիսով կատարելով մարշալ Ժուկովի ցանկությունը։
Կոկա-Կոլայի անգույն տարբերակը շշալցվում էր ապակե թափանցիկ շշերի մեջ՝ սպիտակ կափարիչով, կենտրոնում կարմիր աստղ։ Թափանցիկ Կոկա-Կոլայի առաջին խմբաքանակը 50 արկղ էր։

## Պեպսի
Ամերիկյան ՊեպսիԿո ընկերությունը փորձ արեց արտադրել թափանցիկ ըմպելիք։ Crystal Pepsi անվամբ արտադրանքը վաճառվում է ԱՄՆ-ում և Կանադայում։

## Ծանոթագրություններ

Կատեգորիա:Ըմպելիքներ
Կատեգորիա:ԽՍՀՄ-ԱՄՆ հարաբերություններ
DeepSeek

**Հանճոու Դիփսիկ Արհեստական Բանականություն Հիմնական Տեխնոլոգիաների Հետազոտությունների Ընկերություն (անգլ.՝ ''Hangzhou DeepSeek Artificial Intelligence Basic Technology Research Co., Ltd.'')**, առավել հայտնի որպես Դիփսիկ (անգլ.՝ *DeepSeek*), չինական ընկերություն, որը մասնագիտացած է մեծ լեզվական մոդելների (LLM) մշակման մեջ։ Գտնվելով Չժեցզյան նահանգի Հանճոու քաղաքում՝ Դիփսիկը պատկանում և ֆինանսավորվում է չինական *Հայ-Ֆլայեր* (անգլ.՝ *High-Flyer*) ֆոնդի կողմից։ Ընկերությունը հիմնադրվել է 2023 թվականի հուլիսին Լիան Վենֆենի կողմից, ով *Հայ-Ֆլայերի* համահիմնադիրն է և միաժամանակ երկու ընկերությունների գլխավոր տնօրենը (CEO): 2025 թվականի հունվարին Դիփսիկը թողարկեց իր DeepSeek-R1 մոդելը և համանուն DeepSeek Chat չատբոտը։

DeepSeek-R1-ը թողարկված է MIT լիցենզիայի ներքո և տրամադրում է պատասխաններ, որոնք համեմատելի են ժամանակակից այլ խոշոր լեզվական մոդելների հետ, ինչպիսիք են OpenAI-ի GPT-4-ը և o1-ը։ Ընկերությունը հայտարարել է, որ իր V3 մոդելը վերապատրաստվել է ընդամենը 6 մլն ԱՄՆ դոլար ծախսերով, ինչը զգալիորեն ցածր է OpenAI-ի GPT-4-ի համար 2023 թվականին կատարված 100 մլն դոլար ծախսերից: Բացի այդ, այն օգտագործել է մոտ տասնապատիկ պակաս հաշվողական ռեսուրսներ՝ համեմատած Meta-ի համադրելի Llama 3.1 մոդելի հետ։ DeepSeek-ի հաջողությունը ավելի խոշոր և հաստատված մրցակիցների նկատմամբ, բնութագրվել է որպես «արհեստական բանականության ռազմավարության շրջադարձ»։

DeepSeek-ի մոդելները նկարագրվում են որպես «բաց կշիռ» (անգլ.՝ *open weight*), ինչը նշանակում է, որ ճշգրիտ պարամետրերը հանրությանը հասանելի են, սակայն օգտագործման որոշ պայմաններ տարբերվում են ավանդական բաց կոդով ծրագրերից։ Ընկերությունը հրավիրում է արհեստական բանականության հետազոտողների Չինաստանի առաջատար համալսարաններից, ինչպես նաև՝ մասնագետներ ոչ միայն համակարգչային գիտությունից, այլև այլ բնագավառներից՝ իր մոդելների գիտելիքներն ու հնարավորություններն ընդլայնելու նպատակով:

DeepSeek-ը զգալիորեն կրճատել է իր R1 մոդելի ուսուցման ծախսերը՝ օգտագործելով այնպիսի մեթոդներ, ինչպիսին է փորձագետների խառնուրդ (MoE) շերտերը:  Բացի այդ, ընկերությունը կարողացել է վերապատրաստել իր մոդելները՝ չնայած Չինաստանին արհեստական բանականության (AI) չիպերի արտահանման սահմանափակումներին, օգտագործելով արտահանման համար նախատեսված ավելի թույլ AI չիպեր և դրանց ավելի քիչ քանակ: Դիտորդները նշում են, որ այս առաջընթացը «ցնցող ալիքներ» է առաջացրել արդյունաբերությունում՝ սպառնալով հաստատված AI սարքավորումների արտադրողներին, ինչպիսին է Nvidia-ն: Այս իրադարձությունների արդյունքում Nvidia-ի բաժնետոմսերի գինը կտրուկ անկում ապրեց՝ կորցնելով 600 մլրդ ԱՄՆ դոլար շուկայական արժեք, ինչը դարձել է ԱՄՆ ֆոնդային շուկայի պատմության մեջ ամենամեծ միանգամյա անկումը մեկ ընկերության համար:

## Ծանոթագրություններ

## Արտաքին հղումներ
* DeepSeek  GitHub-ում
* DeepSeek  Hugging Face-ում
* Official API documentation
* Anthology of DeepSeek papers
* Research blog of High-Flyer

Կատեգորիա:Արհեստական բանականություն
Կատեգորիա:Չինական ապրանքանիշներ
Կատեգորիա:Տեխնոլոգիա
Պակասավոր բայեր

**Պակասավոր բայերն** այն բայերն են, որոնք չունեն խոնարհման մի շարք ձևեր և որոշ դերբայներ։ Այդպիսի բայերի պակասող ձևերը լրացվում են այլ բայերով։ Ժամանակակից արևելահայ գրական լեզվում պակասավոր բայերն են՝ հուսալ, ցանկալ, լվալ, կենալ, արժել, կամ, գիտեմ, ունեմ, եմ։

## Պակասավոր բայերի առանձնահատկությունները
### Հուսալ
**Հուսալ** բայն ունի միայն անորոշ դերբայ (հուսալ) և ըղձական (հուսամ), ենթադրական (կհուսամ), հարկադրական (պիտի հուսամ), մասամբ էլ հրամայական եղանակների (հուսա՛) բայաձևեր։ Մյուս ձևերի համար գործածվում է **հույս ունենալ** հարադրական բայը։

### Ցանկալ
**Ցանկալ** բայն ունի անորոշ դերբայ (ցանկալ) և ըղձական (ցանկամ), ենթադրական (կցանկամ), հարկադրական (պիտի ցանկամ) եղանակների բայաձևեր։ Մյուս ձևերում փոխարինում է **ցանկանալ** բայը։

### Լվալ
**Լվալ** բայը չունի անկատար դերբայ, այստեղից էլ՝ նաև անկատար ներկա և անցյալ ժամանակաձևեր։ Գրական չեն **լվում եմ**, **լվում էի** և նման մյուս ձևերը։ Դրանց կազմության համար գործածվում է **լվանալ** բայը։

### Կենալ
**Կենալ** բայն ինքնուրույն գործածվում է միայն անորոշ դերբայով (կենալ) և հրամայական եղանակի բայաձևերով (կա՛ց, կացե՛ք)։ Սակայն որպես հարադրավոր բայերի բաղադրիչ՝ կարող է խոնարհվել մյուս ձևերով նույնպես․ **վեր է կենում**, **անց կացավ** և այլն։

### Արժել
**Արժել** բայն ունի անորոշ դերբայ և սահմանական եղանակի ներկա և անցյալ ժամանակաձևեր (արժեմ, արժեի)։ Պակաս ձևերը լրացվում են **արժենալ** բայով։

### Կամ, Գիտեմ, Ունեմ
**Կամ**, **գիտեմ**, **ունեմ** բայերն ունեն միայն սահմանական եղանակի ներկա և անցյալ ժամանակաձևեր (կամ, կայի, գիտեմ, գիտեի, ունեմ, ունեի)։ Պակաս ձևերը լրացվում են **լինել**, **գիտենալ**, **ունենալ** բայերով։

### Եմ
**Եմ** բայը կոչվում է **էական** (երբ հանդես է գալիս լինել, գոյություն ունենալ նշանակությամբ, օրինակ՝ «Աշուն է») կամ **օժանդակ** (երբ հանդես է գալիս որպես բայի եղանակային ձևերի բաղադրիչ)։ Ունի ներկա (եմ, ես, է, ենք, եք, են) և անցյալ (էի, էիր, էր, էինք, էիք, էին) ժամանակաձևեր։

## Աղբյուրներ

Կատեգորիա:Բայ
Կատեգորիա:Հայոց լեզու
Նատաշա Փայն

**Նատաշա Փայն** (. ( ), բրիտանացի դերասանուհի, որը ճանաչում ու համբավ է ձեռք բերել առաջին հերթին «Անսանձ կնոջ սանձահարումը» և «Բամբոյի խախտումը» ֆիլմերում իր դերակատարումներով։

## Կենսագրություն
Փայնը ծնվել է 1946 թվականի հուլիսի 9-ին Սասեքս կոմսության Քրոուլի քաղաքում:

Իր դերասանական կարիերան սկսել է 1964 թվականին՝ «Ռոյալ Քորթ» թատրոնում խաղալով «Անթույլատրելի վկայություն / Inadmissible Evidence» ներկայացման մեջ: 1969 թվականի հուլիսին նա մարմնավորել է Օֆելիայի կերպարը «Համլետի» բեմադրության մեջ *Open Space Theatre /* *«Բաց տարածություն» թատրոնում*: Փայնը հանդես է եկել նաև «Չարլիի մորաքույրը» և «Լուրջ լինելու կարևորությունը» ներկայացումներում, որոնք 1977 թվականին բեմադրվել են  *Յանգ Վիկ*-ում: 1990 թվականին վերադարձել է «Ռոյալ Քորթ»։

Փայնը «Անսանձ կնոջ սանձահարումը» ֆիլմում մարմնավորել է Բիանկային՝ հանդես գալով  Էլիզաբեթ Թեյլորի և Ռիչարդ Բարթոնի խաղընկերակցությամբ: Փայնի առավել տպավորիչ մյուս կինոաշխատանքների թվում են դերակատարումները «Բամբոյի խախտումը / Breaking Bumbo», «Գժանոց / Madhouse» և «Կորած դինոզավրը» ֆիլմերում։ Նրա ամենահայտնի կինոաշխատանքը Աննա Գլովերի դերն է «Հայրիկ, սիրելի՛ հայրիկ» հեռուստասերիալում, որը ցուցադրվել է 1968-ից 1973 թվականներին։ Փայնը հանդես է եկել նաև «Զուտ անգլիական սպանություն» սերիալի մի դրվագում։ Բացի այդ, նա խաղացել է BBC Radio 4-ի ներկայացումներում։

### Անձնական կյանք
1971 թվականին Փայնն ամուսնացավ դերասան Փոլ Քոփլիի հետ: Զույգը սիրում է ճանապարհորդել և այցելել է բազմաթիվ երկրներ, այդ թվում՝ Ռուսաստան, Հյուսիսային Ասիա և Սինգապուր:

## Ընտրված ֆիլմագրություն
* The Devil-Ship Pirates / Սատանայական նավով ծովահենները (1964)
* «The Idol  / Կուռքը» (1966)
* Who Killed the Cat? / Ո՞վ սպանեց կատվին։ (1966)
* The Taming of the Shrew / Անսանձ կնոջ սանձահարումը (1967)
* «The Breaking of Bumbo / Բամբոյի խախտումը» (1970)
* Father, Dear Father  / Հայրի՛կ, սիրելի՛ հայրիկ (1973)
* Madhouse  / Գժանոց (1973)
* One of Our Dinosaurs is Missing  / Կորած դինոզավրը (1975)

## Ծանոթագրություններ

## Արտաքին հղումներ
* 

Կատեգորիա:1946 ծնունդներ
Կատեգորիա:20-րդ դարի դերասանուհիներ
Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Հուլիսի 9 ծնունդներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Սանտա Կրուս (Կալիֆոռնիա)

**Սանտա Կրուս** (), քաղաք Կալիֆորնիա նահանգում, Սանտա Կրուս շրջանի ամենամեծ քաղաքը և վարչական կենտրոնը։ 2020 թվականի մարդահամարի տվյալներով՝ Սանտա Կրուսի բնակչությունը կազմում է 65 541 մարդ։ Քաղաքը գտնվում է Մոնտերեյի ծոցի հյուսիսային ափին՝ Սան Ֆրանցիսկոյից 115 կմ հարավ։ Այստեղ է գտնվում Կալիֆոռնիայի Սանտա Կրուսի համալսարանը (UCSC, University of California Santa Cruz)։

2007 թվականին տեղական բարի սեփականատերը՝ Ջես Ավշալոմովը (), սկիզբ է դրել գարեջրի փառատոնին, որը հաշված տարիների ընթացքում դարձել է գարեջրի միջազգային օր։

## Քույր քաղաքներ

## Ծանոթագրություններ


## Արտաքին հղումներ
* Santa Cruz City official site
* 
* 
* Santa Cruz Chamber of Commerce
* 

Կատեգորիա:ԱՄՆ-ի համալսարանական քաղաքներ
Կատեգորիա:Կալիֆոռնիայի բնակավայրեր
Կատեգորիա:Կալիֆոռնիայի քաղաքներ
Խինոտեպե

**Խինոտեպե** (), քաղաք և մունիցիպալիտետ Նիկարագուայի արևմտյան մասում, Կարասոյի դեպարտամենտի վարչական կենտրոնը։

## Աշխարհագրական դիրքը
Գտնվում է երկրի մայրաքաղաք Մանագուայից հարավ-արևելք և Գրանադա քաղաքից հարավ-արևմուտք։ Բացարձակ բարձրությունը ծովի մակարդակից 550 մետր է։

## Պատմություն
1937 թվականի հուլիսի 29-ին ստորագրվել է Պանամերիկյան մայրուղու կառուցման մասին կոնվենցիան (որը կառուցվել է մայրաքաղաքից Խինոտեպեի միջով դեպի Ռիվաս քաղաք․ ինչը նպաստել է բնակավայրի զարգացմանը)։ 1962 թվականին բնակչության թիվը կազմել է 15,3 հազար մարդ, քաղաքը գյուղատնտեսական շրջանի ոչնչով աչքի չընկնող առևտրա-արհեստագործական կենտրոն էր։

1971 թվականին բնակչության թիվը կազմում էր 12 հազար մարդ, քաղաքը սուրճի արտադրության կենտրոններից մեկն էր:

2007 թվականին Նիկարագուայի կառավարությունն ընդունել է Պետական առողջապահական համակարգի զարգացման և երկրի վարչություններում նոր բժշկական կենտրոնների կառուցման ծրագիրը (2008 թվականին սկսված տնտեսական ճգնաժամը դանդաղեցրել է այս ծրագրի իրականացումը, սակայն 2020 թվականին բժշկական կենտրոն սկսել են կառուցել նաև Խինոտեպե քաղաքում)։

## Բնակչություն
2013 թվականին քաղաքի բնակչությունը կազմել է 35,911 մարդ։

*Բնակչության աճի դինամիկան ըստ տարիների:*

## Քույր քաղաքներ
* , Սանտա Կրուս

## Ծանոթագրություններ

Կատեգորիա:Նիկարագուայի քաղաքներ
Կողմնային բացվածք

**Կողմնային բացվածք**, **չորրորդ փորոքի կողմնային բացվածք** կամ **Լուչկայի անցք** (անվանված անատոմ Հուբերտ ֆոն Լուշկայի պատվին), զույգ անցք չորրորդ փորոքի կողմնային ծայրերում գտնվող կողմնային գրպանիկում (): Յուրաքանչյուր անցք բացվում է դեպի առաջ***' դեպի (ըստ տարբեր աղբյուրների) առաջկամրջային ցիստերն ()***' կամ կողմնային ուղեղիկ-երկարավունուղեղային ցիստերն (), որը գտնվում է ուղեղիկ-կամրջային անկյան մոտ: Հաճախ անոթային հյուսվածքի մի մասը ներթափանցում է կողմնային անցքի մեջ՝ մասնակիորեն խոչընդոտելով գանգուղեղ-ողնուղեղային հեղուկի արտահոսքը այդ անցքով:

Կողմնային բացվածքը տեղակայված է գանգուղեղային VIII զույգ (անդաստակախխունջային) նյարդից մի փոքր կողք****, և մոտ է գտնվում ուղեղիկի փաթիլին:

## Ծանոթագրություններ

Կատեգորիա:Կենտրոնական նյարդային համակարգ
Կատեգորիա:Մարդու անատոմիա
Էրթոն Քյոլլեր

**Էրթոն Կարլսոն Քյոլլեր** (, ), Յոթերորդ օրվա ադվենտիստների եկեղեցու Գլխավոր վեհաժողովիի նախագահ 2025 թվականից։ Ադվենտիստական եկեղեցու հովիվ, աստվածաբան։

Սկսած 2021 թողականի ապրիլի 14-ից նա եղել է Գլխավոր վեհաժողովի գործադիր քարտուղար, 2007-2021 թթ. զբաղեցրել է Հարավաֆրիկյան բաժանմունքի նախագահի պաշտոնը։ Քյոլլերն առաջին ԳՎ-ի նախագահն է Հարավային Ամերիկայից (Բրազիլիա)։
մինի

## Վաղ տարիներ
Էրթոն Քյոլլերը ծնվել է 1968 թ․ ապրիլի 26-ին Բրազիլական Ռիու Գրանդի դու Սուլ նահանգի Կաշիաս դու Սուլ քաղաքում։ Քյոլլերի նախնիները սերում են Գերմանիայից։ Նրա հայրը նույնպես եկեղեցու հովիվ  էր, ուստի փոքր հասակից Քյոլլերը ծանոթացել էր եկեղեցական ծառայությանը և ստացել կրոնական դաստիարակություն ոչ միայն ադվենտիստական եկեղեցում, այլ նաև ընտանիքում։
## Կրթություն
1989 թվականին ավարտել է Բրազիլիայի ադվենտիստական համալսարանի (նախկինում՝ Adventist Teaching Institute) բակալավրիատը աստվածագիտության ոլորտում և 2008-ին ստացել մագիստրոսական աստիճան նույն առարկայից: Ներկա պահին շարունակում է իր կրթությունը Էնդրյուսի համալսարանի դոկտորանտուրայում (ԱՄՆ)։ Քյոլլերն ազատորեն տիրապետում է անգլերեն, իսպաներեն և պորտուգալերեն լեզուների։
## Կարիերա
1990 թվականներից նա սկսել է իր հոգևոր ծառայությունը որպես Յոթերորդ օրվա ադվենտիստների եկեղեցու հովիվ Սան Պաուլո քաղաքում։ Նա աշխատում է արդեն ավելի քան 30 տարի, զբաղեցնելով տարբեր պաշտոններ։

2025 թվականի հուլիսի 4-ին Սենթ Լուիսում ընթացող ՅՕԱ եկեղեցու Գլխավոր վեհաժողով 62-րդ նստաշրջանում Քյոլլերն ընտրվել է Յոթերորդ օրվա ադվենտիստների եկեղեցու Գլխավոր վեհաժողովի 21-րդ նախագահ՝ փոխարինելով Թեդ Ն. Ուիլսոնին։ Նրա օգտին քվեարկել է 1909 պատվիրակներից 1721-ը (90,15%), իսկ 188-ը՝ դեմ։

մինի

## Տես նաև
*ՅՕԱ եկեղեցու Գլխավոր վիաժողովի նախագահների ցանկ
*Յոթերորդ օրվա ադվենտիստների եկեղեցի
*28 դավանաբանական հիմունքներ
*Երեք հրեշտակաց պատգամ
*Յոթերորդ օրվա ադվենտիստների եկեղեցու հայտնի անդամների ցանկ

## Ծանոթագրություններ
Արթուր Չափարյան

**Արթուր Համլետի Չափարյան** (), հայ սթենդափ կատակերգու և «SpecialsComedy» սթրիմինգային ծառայության համահիմնադիր։

## Կենսագրություն
Ծնվել է 1993 թվականի նոյեմբերի 29-ին Հայաստանում։ Դեռ մանուկ տարիքում ընտանիքի հետ տեղափոխվել է Մոսկվա։

Սովորել է երաժշտական դպրոցում և կոնսերվատորիային կից քոլեջում։

Դպրոցն ավարտելուց հետո ընդունվել է Մոսկվայի Բարձրագույն տնտեսագիտական դպրոց, սակայն երեք ամիս անց թողել ուսումը։

Կատակերգություններով և սթենդափերով սկսել է զբաղվել 2012 թվականից։ 2015 թվականին հանդես է եկել ТНТ հեռուստաընկերության «Բաց բարձրախոս» StandUp շոուում։ Նույն 2015 թվականին դարձել է «Stand-Up Club #1» շոուի ռեզիդենտ և Իդրակ Միրզալիզադեի հետ միասին, ակումբի յութուբյան ալիքում, գործարկել «ВечерВечер» շոուն։ Ավելի ուշ, թողել է այն։

2017 թվականին ստեղծել է «Бывшая» տելեգրամյան ալիքը, որտեղ հրապարակում էր, իբր, նախկին ընկերուհուց ստացված, սակայն իրականում հորինված հաղորդագրություններ։ Նույն տարվա հուլիսին ալիքը դարձել էր ամենադիտվածը Telegram-ում: Օգոստոսին Չափարյանը ալիքը վաճառում է 1,2 միլիոն ռուբլով։

2019 թվականին դարձել է «Ի՞նչ եղավ հետո» հաղորդաշարի առաջին կազմի մասնակից, սակայն մեկ եթերաշրջան անց լքել է այն։

2022 թվականի վերջին հանդես է եկել իր դեբյուտային «199» համերգով։ Սթենդափ կատակերգուների սոլո ելույթների առցանց վճարովի դիտումների համար Չափարյանն ստեղծել է առաջին սթրիմինգային ծառայությունը Ռուսաստանում։ Առաջին տարվա ընթացքում հարթակում տեղադրված սոլո ելույթները դիտել է առնվազն 47 000 մարդ։

Հանդիսանում է փողոցային սննդի մեջ մասնագիտացած «Babka» սրճարանի սեփականատերը, որը գտնվում է Պատրիարշիյե պրուդիում։ Սրճարանի հիմնական ուտեստը կիևյան կոտլետն է։

2024 թվականին «Forbes» ամսագրի «Նոր մեդիա» անվանակարգում դարձել է «30 մինչև 30» վարկանիշի նոմինանտ։

## Ծանոթագրություններ

Կատեգորիա:Հայ հումորիստներ
Կատեգորիա:Ռուսաստանի սթենդափ կատակերգուներ
Եվրոպայի բնակչությամբ մեծ քաղաքների ցանկ

thumb|Ստամբուլի ընդհանուր համայնապատկերը։|416x416փքսԱյս հոդվածում ներկայացված է Եվրոպա աշխարհամասի բնակչությամբ մեծ քաղաքների ցանկը։ Ընդ որում, ցանկը պատրաստվել է՝ հաշվի առնելով տվյալ քաղաքի վարչական սահմաններում բնակվող բնակչության թվաքանակը, ի տարբերություն քաղաքային տարածքների կամ ագլոմերացիաների, որոնց բնակչությունն ավելի մեծ է։ Ցանկում ներառված են եվրոպական միայն այն քաղաքները, որոնց բնակչության թիվը գերազանցում է 1 միլիոնը։

Քաղաքի բուն սահմանները կարող են քաղաքային տարածքի չափերից խիստ տարբեր լինել, ուստի այս ցանկի հերթականությունը կարող է ճշգրիտ պատկերացում չտալ քաղաքային տարբեր տարածքների բնակչության մասին։ Հետևաբար պետք է զգուշությամբ վերաբերել դրանց: Օրինակ՝ Փարիզի ագլոմերացիան Եվրոպայում բնակչության թվաքանակով չորրորդն է, բայց հաշվի առնելով Փարիզ քաղաքի վարչական սահմանների հստակ սահմանումը, քաղաքային բնակչության թիվը շատ ավելի փոքր է։
[thumb|[Լոնդոն|right|361x361px]]
[thumb|[Սանկտ Պետերբուրգ|right|360x360px]]
[thumb|[Բեռլին|right|358x358px]]
[thumb|[Կիև|right|360x360px]]
[thumb|Գիշերային [Փարիզ|right|364x364px]]
[thumb|[Մինսկ|Մինսկի պատմական հատվածը|right|361x361px]]
[thumb|Գիշերային [Բուդապեշտ|Բուդապեշտը|right|364x364px]]
[thumb|[Միլան|right|364x364px]]
[thumb|[Պրահա|Պրահայի համայնապատկերը|right|361x361px]]
[thumb|[Նիժնի Նովգորոդ|right|360x360px]]
[thumb|[Քյոլն|right|357x357px]]
[thumb|[Նեապոլ|right|360x360px]]
[thumb|[Ռոտերդամ|right|361x361px]]
[thumb| [Դյուսելդորֆ|right|361x361px]]

## Խոշորագույն քաղաքներ
 

## 500 000 և ավելի բնակչություն ունեցող քաղաքների ցանկ

Եվրոպայի և Ասիայի միջև սահմանագծի անցկացման տարբերակից կախված (Կումա-Մանիչի իջվածքով, ինչպես հաճախ կիրառվում է Եվրոպայում կամ էլ Մեծ Կովկասի ջրբաժանով, որն առավել ընդունելի է Ամերիկայում) Հյուսիսային Կովկասը կարող է վերագրվել Ասիային կամ էլ Եվրոպային։ Եթե այն դիտարկվում է Եվրոպայի կազմում, ապա Կրասնոդարը, Մախաչկալան, Ստավրոպոլը և Դոնի Ռոստովի ձախ ափը կարող են պայմանական վերագրվել Եվրոպային։

Ադրբեջանի և Վրաստանի տարածքների, համապատասխանաբար, 10%-ը և 5%-ը գտնվում են Մեծ Կովկասի ջրբաժանից հյուսիս և կարող են պայմանական պատկանել Եվրոպայի տարածքին։ Այս հատվածում չկա որևէ քաղաք, որի բնակչությունը գերազանցում է 500 հազարը։ Երկու երկրներն էլ աշխարհաքաղաքական տեսանկյունից համարվում են եվրոպական։ Աշխարհաքաղաքական և պատմամշակութային տեսանկյուններից եվրոպական երկրներ են համարվում նաև Հայաստանը և Կիպրոսը, չնայած այն հանգամանքին, որ երկուսն էլ աշխարհագրորեն գտնվում են Ասիայի տարածքում։ Ադրբեջանում, Հայաստանում և Վրաստանում 1 միլիոնից ավել բնակչություն ունեն միայն մայրաքաղաքները՝ Բաքուն, Երևանը և Թբիլիսին, որոնք երեքն էլ աշխարհագրական տեսանկյունից գտնվում են Ասիայի տարածքում։ Կիպրոսում չկա որևէ քաղաք, որի բնակչությունը գերազանցում է 500 հազարը։

## Քարտեզ

## Տես նաև
* Երկրների ցանկ ըստ միլիոնանոց քաղաքների թվի
* Աշխարհի մայրաքաղաքների ցանկ
* Նպատակային կառուցված մայրաքաղաքների ցանկ
* Ռուսաստանի 500 հազարից ավելի բնակիչ ունեցող քաղաքներ

## Նշումներ

## Ծանոթագրություններ

Կատեգորիա:Եվրոպայի աշխարհագրություն
Կատեգորիա:Եվրոպայի քաղաքներ
Էլեյն Բենես

**Էլեյն Մարի Բենես**, ամերիկական պաշտամունքային «Սայնֆելդ» հեռուստասերիալի չորս գլխավոր հերոսներից մեկը, որը խաղացել է դերասնուհի Ջուլիա Լուի-Դրեյֆուսը։ Դերի կատարման համար Ջուլիա Լուի-Դրեյֆուստը մեծ գովասանքի արժանացավ քննադատների կողմից և պարգևատրվեց «Ոսկե գլոբուս» մրցանակի՝ հեռուստասերիալի լավագույն կին կերպար անվանակարգում՝ մյուզիքլում կամ կատակերգությունում, ինչպես նաև «Էմմի» մրցանակի՝ «Կատակերգական սերիալի երկրորդ պլանի լավագույն դերասանուհի» անվանակարգում և ԱՄՆ-ի կինոդերասանների գիլդիայի հինգ մրցանակի։ Էլեյնը սիրավեպերով տարված կարիերիստ կին է, Ջերի Սայնֆելդի, Ջորջ Կոստանզայի և Կոսմո Կրամերի նախկին ընկերուհին և ընկերը։

## Ծագում
Ի տարբերություն Ջորջի, Ջերիի և Կրամերի, Էլեյնը ոչ թե բնիկ նյույորքցի է, այլ մեծացել է Մերիլենդի Տաուսոնում՝ Բալթիմորի հարուստ արվարձանում և համարվում է «Բալտմոր Օրիոլս» խմբի երկրպագուհի։ Նա ուսում է ստացել կանանց մասնավոր դպրոցում, որտեղ ուսումն ավարտելուց հետո ավարտել է Մասաչուսեթս նահանգում գտնվող Թաֆթսի համալսարանի բակալավրիատը՝ ֆրանսիական գրականություն մասնագիտությամբ։

## Անձ
Բարձր ձայնով, անփույթ, սեքսուալ առաջադեմ և շատ գեղեցիկ Էլեյնը քանդեց բոլոր պատկերները, որոնք մենք սովոր էին տեսնել էկրանի կանանցից։Էլեյնը սերիալի ամենախելացի կերպարներից է։ «Սրճարան» (անգլ. *«The Cafe»*)  էպիզոդում Էլեյնը Ջորջի փոխարեն IQ-ի թեստ է անցնում և երկրորդ փորձից ստանում 151 բալ։ Մեդիան նրան համարել է «Սայնֆելդի» կերպարներից ամենավայրին։

Էլեյնը կարիերիստ է՝ ուժեղ աշխատանքային էթիկայով․ այն ժամանակ, երբ Կրամերը նախընտրում է չաշխատել, իսկ Ջորջը մի ոլորտից մյուսն է անցնում, Էլեյնը ցանկանում է հասնել հաջողության և փորձում է մնալ մեկ ոլորտում։

Էլեյնի հստակ տարիքը երբեք չի նշվել, նա ինքը ակնհայտ խորամանկությամբ ասում է, որ ինքը «քսանից մի փոքր ավել է»։ Նկարահանումների սկզբում Ջուլիա Լուի-Դրեյֆուսը 28 տարեկան էր։ Համարվում է, որ նա փոքր է տարիքով մյուս հերոսներից։

*Sony Pictures-*ի գրքույկում նա նկարագրվում է, որպես «գրավիչ միայնակ կին, ով աշխատասեր է և հաճախ բարկացած ինչ-որ բանի վրա»։

## Ստեղծում
Ի տարբերություն մյուս երեք գլխավոր հերոսների՝ Էլեյնի կերպարը բացակայում է պիլոտային սերիայում։ NBC-ի ղեկավարները համարում էին, որ շոուն շատ կենտրոնցած է տղամարդկանց վրա, և պահանջում էին, որ Ջերրի Սայնֆելդը և Լարրի Դևիդը լրացնեն դերասանական կազմը կնոջով, որպես շոուի մեկնարկի պայման, ինչպես երևում է առաջին և երկրորդ եթերաշրջանների DVD մեկնաբանություններում։

Այն բանից հետո, երբ պարզ դարձավ, որ Ջերրի Սայնֆելդը ժամանակին հանդիպել է գրող և կատակերգու Քերոլ Լեյֆերի հետ, առաջացան կասկածներ, որ Էլեյնի կերպարը հիմնված է եղել Լեյֆերի անձի վրա, թեև ավելի ուշ դա մեծ մասամբ հերքվել է։ Լեյֆերը, լինելով սերիալի սերիաների շարքի հեղինակ և համահեղինակ, ասաց, որ կերպարի նախապատմության միայն որոշ դետալներ կապ ունեն իր հետ, մասնավորապես այն, որ ինքը և Սայնֆելդը հանդիպել են և մնացել լավ ընկերներ բաժանումից հետո։ Սակայն Լեյֆերին շարունակեցին համարել «իսկական Էլեյն»։

## Ծանոթագրություններ

Կատեգորիա:Կերպարներ այբբենական կարգով
Վիկտոր Անիսիֆորով

**Վիկտոր Մատվեևիչ Անիսիֆորով** (, ), խորհրդային ֆուտբոլիստ, հարձակվող։ Հայրենական մեծ պատերազմի մասնակից։

Ստալինգրադյան ֆուտբոլի սան Վ. Մ. Անիսիֆորովը իր ֆուտբոլային կարիերան սկսել է 1945 թվականին Ստալինոյի «Ստախանովեց» ակումբում (այժմ՝ Դոնեցկի «Շախտյոր» ֆուտբոլային ակումբ), հետագայում խաղացել է ԽՍՀՄ առաջնության առաջին խմբի տարբեր ակումբներում։ Խաղացողի կարիերան ավարտել է 1960 թվականին Սևերոդոնեցկի «Խիմիկ» թիմի կազմում։

## Կենսագրություն
Ստալինգրադյան ֆուտբոլի սան։ 1945 թվականին 23 տարեկանում դարձել է ԽՍՀՄ առաջնության երկրորդ խմբի Ստալինոյի «Ստախանովեց» թիմի խաղացող, հետ մնալով իր զորամասից։ Իր առաջին մրցաշրջանում Անիսիֆորովը թիմի կազմում անցկացրել է հինգ հանդիպում, որոնցում երկու անգամ աչքի է ընկել գոլերով։ Վիկտորը մասնակցել է նաև ԽՍՀՄ գավաթի երկու խաղի։ Առաջին խաղը կայացել է սեպտեմբերի 25-ին մինսկի «Դինամոյի» դեմ և ավարտվել է «Ստախանովեցի» հաղթանակով՝ 4:3 հաշվով։ Հաջորդ խաղն անցկացվել է մրցաշարի 1/8 եզրափակչի շրջանակներում և ավարտվել է լենինգրադյան «Դինամոյից» 2:3 հաշվով պարտությամբ։

1946 թվականին Անիսիֆորովը դարձավ Ստալինգրադի «Տրակտորի» խաղացող, որը հանդես էր գալիս երկրի առաջնության առաջին խմբում։ Ստալինգրադցիների կազմում Անիսիֆորովը անցկացրել է 13 հանդիպում և խփել երկու գոլ (2-րդ և 14-րդ տուրերում Մոսկվայի «Կռիլյա Սովետով» և «Տորպեդո» թիմերի դարպասը)։ Գավաթում Վիկտորն անցկացրել է մեկ հանդիպում, որն ավարտվել է նրա թիմի պարտությամբ Մոսկվայի «Կռիլյա Սովետովի» դեմ 1:2 հաշվով։

Երկու տարվա ընդմիջումից հետո, 1949 թվականին, Անիսիֆորովը վերադարձավ Ստալինո, սակայն, անցկացնելով ընդամենը մեկ հանդիպում ԽՍՀՄ առաջնության առաջին խմբում, մրցաշրջանի ավարտին լքեց թիմը։ Հետագայում Վիկտորը հանդես է եկել Կադիևկայի «Շախտյորում», Ռոստովի ռազմական օկրուգի մարզական ակումբի Կարմիր բանակի տան թիմում, Գրոզնիի «Դինամոյում» և Տագանրոգի «Կռիլյա Սովետովում»։

1952 թվականին Անիսիֆորովը գոլ է խփել ՌԽՖՍՀ առաջնության խաղարկությունում։ Սեպտեմբերի 18-ին նա Նալչիկի «Սպարտակի» կազմում գրավել է Գրոզնիի «Նեֆտյանիկի» դարպասը։ Ավարտել է խաղացողի կարիերան 1960 թվականին Սևերոդոնեցկի «Խիմիկ» թիմի կազմում։

1963 թվականի մայիսի 6-ին անցկացրել է «Խիմիկ» (Սևերոդոնեցկ) - «Բուրևեստնիկ» (Մելիտոպոլ) ԽՍՀՄ գավաթի գոտիական մրցաշարի 1/4 եզրափակիչ հանդիպումը որպես գլխավոր մրցավարի օգնական։

Մահացել է 2004 թվականի հունվարի 6-ին՝ 81 տարեկան հասակում։ 2013 թվականի ապրիլի 29-ին Դոնեցկի կենտրոնական մշակույթի և հանգստի պուրակում տեղի ունեցավ Հայրենական մեծ պատերազմի 32 ֆուտբոլիստների՝ «Ստախանովեցի» մասնակիցներին նվիրված կեչու հիշատակի ծառուղու բացումը։ Նրանց թվում է Վիկտոր Անիսիֆորովի անունը։

## Նվաճումներ
1988 թվականի նոյեմբերի 12-ին Վ․ Մ․ Անիսիֆորովը պարգևատրվել է Հայրենական պատերազմի II աստիճանի շքանշանով։

## Ելույթների վիճակագրություն

## Ծանոթագրություններ

## Գրականություն
* 

## Արտաքին հղումներ
* 
* Կայքի էջը ''FootBook.ru''

 
Կատեգորիա:Խորհրդային ֆուտբոլիստներ
Կատեգորիա:Սպարտակ Նալչիկի ֆուտբոլիստներ
Ջուխա ալ-Հարթի

**Ջուխա Ալ-Հարթի** (.  ), օմանցի կին գրող, որը 2019 թվականին Մեն Բուքերյան միջազգային մրցանակի դափնեկիր է դարձել իր հեղինակած «Երկնային մարմիններ» (  *«Sayidat Al-Qamar»*, 2010) վեպի համար:

## Կենսագրություն
Ալ-Հարթին ծնվել է 1978 թվականին Դասական արաբական գրականության դոկտորի աստիճան է ստացել Մեծ Բրիտանիայի Էդինբուրգի համալսարանում, որն ավարտել է 2011 թվականին: Դրանից մեկ տարի առաջ  նրան հրավիրել էին դասավանդելու Օմանի Մասկատ քաղաքի Սուլթան Քաբուսի անվան համալսարանում / Sultan Qaboos University, որտեղ 2021 թվականից դասական գրականության ասոցացված պրոֆեսորի / associate professor կամ դոցենտի պաշտոն է զբաղեցնում:

Ալ-Հարթին հրատարակել է պատմվածքների երեք ժողովածու, երեք մանկական գիրք և չորս վեպ (*Manamat*, *Sayyidat al-Qamar,* *Narinjah*,  *Harir al-Ghazala*).։ Նա նաև ակադեմիական աշխատությունների հեղինակ է: Օմանցի կին գրողի երկերը թարգմանվել ու հրատարակվել են անգլերեն, սերբերեն, կորեերեն, իտալերեն, գերմաներեն և այլ լեզուներով. Նրա երկրորդ վեպը՝ «Սայիդաթ Ալ-Քամարը», Մերիլին Բութի կողմից թարգմանվել է անգլերեն և 2018 թվականի հունիսին հրատարակվել Մեծ Բրիտանիայում «Երկնային մարմիններ» վերնագրով (անգլ.): 2019 թվականին Ալ-Հարթին և Բութը դրա համար արժանացան Ման Բուքերյան միջազգային մրցանակի։ Այսպիսով, այն դարձավ արաբերեն առաջին ստեղծագործությունը, որն արժանացավ այդ հեղինակավոր մրցանակին, ինչպես նաև օմանցի կին գրողի առաջին վեպը, որը հրատարակվել է անգլերեն թարգմանությամբ: Գիրքն առաջին անգամ ռուսերեն հրատարակվել է 2020 թվականին «Էքսմո» հրատարակչության կողմից։ 2022 թվականի փետրվարին այն ընդգրկվեց *Յասնայա Պոլյանա* մրցանակի երկար ցանկում՝ «Արտասահմանյան գրականություն» անվանակարգում: 2022 թվականի մայիսին Մերիլին Բութի թարգմանությամբ անգլերեն հրատարակվել է Ալ-Հարթիի երրորդ վեպը՝ «Նարինջա»-ն (   2016, անգլերեն տարբերակում ստացել է * Bitter Orange Tree / «Դառը նարնջի ծառը»* վերնագիրը), արժանացել գրաքննադատների դրվատանքին ''TIME''.-ի կողմից ընդգրկվել տարվա առավել ընթերցված 100 գրքերի ցանկում :

Ալ-Հարթին ապրում է Մասկատում։ Նա ամուսնացած է, ունի երեք երեխա:

## Մատենագրություն
* *Manamat* (Beirut: Lebanon: al-Mu'assassah al- 'Arabiyah li al-Dirasat wa al-Nashr, 2004).
* *Sayyidat al-Qamar* (Beirut, Lebanon: Dār al-Ādāb, 2010). *Celestial Bodies*, trans. Marilyn Booth (Scotland: Sandstone Press, 2018).
* *Narinjah* (Beirut, Lebanon: Dār al-Ādāb, 2016). *Bitter Orange Tree*, trans. Marilyn Booth (New York: Catapult, 2022).
* *Harir al-Ghazala* (Beirut, Lebanon: Dār al-Ādāb, 2021). *Silken Gazelles*, trans. Marilyn Booth (New York: Catapult, 2024).

## Ռուսերեն թարգմանություն
* 

## Ծանոթագրություններ

## Արտաքին հղումներ
* Ջուխա Ալ-Հարթիի պաշտոնական կայքը

Կատեգորիա:1978 ծնունդներ
Կատեգորիա:20-րդ դարի գրողներ
Կատեգորիա:21-րդ դարի գրականագետներ
Կատեգորիա:21-րդ դարի գրողներ
Կատեգորիա:21-րդ դարի կին գրողներ
Կատեգորիա:21-րդ դարի վիպասաններ
Կատեգորիա:Անձինք այբբենական կարգով
Կատեգորիա:Արաբ գրողներ
Կատեգորիա:Բուքերյան մրցանակի դափնեկիրներ
Կատեգորիա:Էդինբուրգի համալսարանի շրջանավարտներ
Կատեգորիա:Կին վիպասաններ
Կատեգորիա:Հուլիսի 16 ծնունդներ
Կատեգորիա:Մանկագիրներ
Կատեգորիա:Պրոֆեսորներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Հիբիս տաճար

**Հիբիս տաճար**, հինեգիպտական տաճար Խարգա օազիսում։ Եգիպտոսի միակ շինությունն է, որը վերաբերում է սաիտ-պարսկական ժամանակաշրջանին (664-404 թթ. մ. թ. ա.), և որը հասել է մեզ լավ պահպանված վիճակում։ Գտնվում է Վադի Էլ-Գեդիդ նահանգում՝ Խարգայից մոտավորապես 2 կմ հյուսիս։ Տաճարը նվիրված է տեղական Ամոն աստծո երկու  ձևերի՝ «Հիբիսի Ամոն» և «Կառնակի Ամոն-Ռա, որը բնակվում էր Հիբիսում» սինկրետիզմին։

Մեկ այլ վարկածով տաճարը նվիրված է եղել ոչ միայն Ամոնին, այլ նաև Օսիրիսին։

## Պատմություն
ձախից|մինի|Արմավենու ձև ունեցող սյուներ տաճարում
Հիբիսի տաճարը գտնվում է հինեգիպտական նույնանուն քաղաքի տարածքում ( )։ Շինարարությունը սկսվել է Պսամետիհ II փարավոնի կառավարման ժամանակ, կամ, հնարավոր է, ավելի վաղ՝ 25-րդ դինաստիայի ժամանակ։ Հնագիտական գտածոները վկայում են, որ ավելի հին տաճարը, որը վերաբերում է Նոր թագավորության ժամանակաշրջանին, այդ ժամանակ արդեն գոյություն է ունեցել նույն վայրում։ Մի քանի տասնամյակներ հետո Պսամետիհ II-ից հետո, 27-րդ դինաստիայի ժամանակ, աքեմենյան փարավոն Դարեհ I-ը իր ակտիվ մասնակցությունն է ծավալել տաճարի կառուցման գործում, այդ պատճառով պատերի զարդանախշերը նրա անունով են վերագրվում։ Ավելի ուշ, մի քանի ուրիշ կառավարիչներ, օրինակ, Հակորը՝ 29-րդ դինաստիայից, Նեկտանեբ I և Նեկտանեբ II-ը 30-րդ Դինաստիայից, Պտղոմեոս IV Հայրասերը՝ Պտղոմեոսների դինաստիայից, և հռոմեական կայսրերից մեկը, նույնպես փոխել են տաճարի տեսքը։
[ձախից|մինի|Տաճարի սյան [խոյակ]]
Նյու Յորքի Մետրոպոլիտեն արվեստի թանգարանի կողմից կազմակերպված առաջին պեղումների արշավը տեղի է ունեցել 1909-1911 թվականներին։ Ավելի ուշ սկսված պեղումները, որը գլխավորել է Յուջին Կրուզ-Ուրիբեն, սկսվել են 1985 թվականին։

## Նկարագիր
Ճարտարապետական առումով տաճարն ունի մեծ նմանություն Նոր Թագավորության Թեբեի տաճարների հետ, ինչպես նաև Պտղոմեոսների ժամանակաշրջանի տաճարների հետ, սակայն այն տարբերվում է մնացածից մի շարք հատկություններով, ինչպիսիք են զարդերի ոճը։
[ձախից|մինի|[Սֆինքս|Սֆինքսներ տաճարի միջանցքում]]
Սֆինքսներով երկար միջանցքը հատում են մի շարք մույթեր և տանում դեպի բուն շենք Սկզբում տաճարը շրջապատված է եղել լճով, որը վաղուց անհետացել է։ Հիպոստիլ դահլիճի սյուները պապիրուսի հսկայական գլանափաթեթների տեսքով են, որոնց վրա տեղադրված են տարբեր զարդարանքներ և մի քանի հիմներ՝ նվիրված Ամոն աստծուն։

Պատերը և տանիքը նվիրված են համապատասխանաբար թեբեական դիցաբանությանը և Օսիրիսին, մինչդեռ նաոսը բաժանված է ինը հատվածների, որոնք ամբողջությամբ զարդարված են եգիպտական աստվածների և փարավոնների պատկերներով՝ ընդհանուր առմամբ մոտ 700 կերպարներով։ Յուրաքանչյուր գրանցամատյանի սկզբում պատկերված է փարավոնը ծիսակատարության ժամանակ։ Այս պատկերների հարստության հետ կտրուկ հակադրություն ունենալով՝ ուղեկցող արձանագրությունները կա՛մ կարճ են, կա՛մ բացակայում են։

Տաճարի համեմատաբար լավ պահպանված վիճակը կարող է պայմանավորված լինել նրանով, որ այն գտնվում է նոսր բնակեցված տարածքում։ Սակայն մի քանի տասնամյակ շարունակ շենքը վտանգի տակ է եղել ստորգետնյա ջրերի մակարդակի բարձրացման պատճառով, որը քայքայել է դրա հիմքերը, և Եգիպտոսի հնությունների ծառայությունը քննարկել է տաճարի ամբողջական ապամոնտաժման և տեղափոխման հարցը։

## Ծանոթագրություններ

## Գրականություն
* 
* 

## Արտաքին հղումներ
* Храм Хибис на сайте touregypt.net
Էգիպտոս

**Էգիպտոս, Եգիպտոս** (հին հունարեն՝ Աἴγυπτος), հին հունական դիցաբանության կերպար, Արաբիայի թագավոր։ Բելի որդին, Հին Եգիպտոսի համանուն Դանայոսի եղբայրը։ Շատ հերոսներ, այդ թվում՝ Պերսևսը և Հերկուլեսը, սերում են նրա հիսուն որդիներից մեկից։

## Դիցաբանության մեջ
Էգիպտոսը Բել թագավորի և Նեղոս գետի աստված՝ Անքինոեի որդին էր։ Հոր կողմից Եպափոս՝ Զևսի և Իոյի որդու թոռն էր և, հետևաբար, սերում էր Արգոսի առաջին թագավորներից։ Էգիպտոսը ծնվել է իր երկվորյակ եղբոր՝ Դանայոսի հետ: նրա հորեղբայրը Ագենորն էր, զարմիկը՝ Յոթ դարպասներով Թեբեի հիմնադիր Կադմոսը, զարմիկը՝ Եվրոպա: Կան տարբեր տոհմաբանություններ, որոնց համաձայն՝ Էգիպտոսը Բելի և Անքիրոեի, Էրիայի կամ Սիդայի որդին էր, Նեղոսի և Մեմֆիսի որդին, Զևսի և Ֆիբեի որդին և, վերջապես, Հեփեստոսի և Լևկիպպեի որդին:

Էգիպտոսը դարձավ Արաբիայի թագավոր և նվաճեց Մելամպոդների («սև ոտքեր») երկիրը, որը կոչվում էր Եգիպտոս։ Այդ ժամանակ Դանայոսը կառավարում էր Լիբիան։ Բելի մահից հետո եղբայրների միջև անհամաձայնություն առաջացավ։ Էգիպտոսը իր եղբորը առաջարկեց իր հիսուն որդիներին ամուսնանալ իր հիսուն դուստրերի հետ՝ որպես հաշտության նշան, բայց նա նախընտրեց նավով փախչել հյուսիս։ Էգիպտոսի որդիները գնացին նրա հետևից. ըստ Պսևդո-Հիգինոսի, նրանց հայրը հրամայեց սպանել Դանաոսին, հակառակ դեպքում չվերադառնալ : Արգոլիսում Եգիպտիադները բռնեցին իրենց հորեղբորը և ստիպեցին նրան իր դուստրերին տալ իրենց։ Սակայն, իրենց հարսանիքի գիշերը Դանայադները սպանեցին բոլոր Եգիպտիադներին՝ բացառությամբ մեկ բանի. Հիպերմնեստրան խնայեց Լինկեոսի կյանքը։ Էգիպտոսը անձամբ եկավ Հունաստան իր որդիների հետևից և իմանալով պատահածի մասին կամ մահացավ վշտից Ագրոսում (այդպես գրում է Միլեթոսի Հեկատեոսը ), կամ, վախենալով իր եղբոր անունից, փախավ Աքայիայի Արոյա քաղաքը և մահացավ այնտեղ (այսպիսին է Պավսանիյայի տարբերակը): Նա թաղվել է Պատրասում։ Դեռևս մ.թ. 2-րդ դարում նրա դամբարանը ցույց են տվել ճանապարհորդներին Սերապիսի տեղական տաճարում:

Աթենքի Ապոլլոդորոսը ներկայացնում է հիսուն Եգիպտիադեսի անունների ցանկը։ Նրա խոսքերով՝ Արգիթիան Էգիպտոսին ծնեց վեց որդի, արաբ կնոջը՝ տասը, փյունիկեցի կնոջը՝ յոթ, Տյուրիային՝ երեք, Կալիադնեին՝ տասներկու, Գորգոյին՝ վեց, և Հեփեստինեին՝ ևս վեց Հեսիոդոսը նույնպես գրում է հիսուն որդիների մասին, սակայն Հեկատեոսը կարծում էր, որ քսանից ավելին չէր կարող լինել: Եգիպտիադես Լինքեոսը դարձավ Աբանտոսի հայրը և բազմաթիվ հերոսների նախնին, այդ թվում՝ Պերսևսի և Հերակլեսի:

## Հետագա դարաշրջանների մշակույթում
Էգիպտոսի և Դանայայի առասպելը դարձավ Էսքիլոսի պահպանված «Խնդրողներ» ողբերգության (Էգիպտոսը դրանում չի հիշատակվում) և նույն հեղինակի կորուսյալ «Եգիպտացիներ» ողբերգության գրական հիմքը, «Դանաիդներ» էպոսը, Ֆրինիքոսի («Եգիպտացիները» և «Դանաիդներ»), Տիմեսիթևսի («Դանաիդներ») ողբերգությունները, Արիստոփանեսի «Դանաիդներ» կատակերգությունը։ Պարական մարմարի շնորհիվ հայտնի է Դանաոսի ճանապարհորդության ամսաթիվը՝ մ.թ.ա. 1510 թ.: Ենթադրաբար Մանեթոնը Եգիպտոսը նույնացրել է Մեֆոս փարավոնի հետ, իսկ Եվսեբիոս Կեսարացին՝ Ռամզեսի հետ:Կա մի վարկած, որ Դանայոսը և Եգիպտոսը հին թագավորական տիտղոսներ են:

## Ծանոթագրություններ

## Աղբյուրներ և գրականություն
### Աղբյուրներ
# 
# 
# 

### Գրականություն
# 
# 
# 
# 

Կատեգորիա:«Ոդիսական»-ում գործող անձինք
Կատեգորիա:Հին հունական դիցաբանության կերպարներ